Lõika kaks baklažaani 1 cm laiusteks viiludeks, lao küpsetuspaberile ja riputa peale soola. Nii 10 minuti pärast kuivata paberiga viiludele tekkinud vesi ära. Prae baklažaan pannil kergelt läbi ja lao seejärel ahjuvormi põhjale. Haki üks sibul ja üks küüslauguküüs, prae väheses rasvas läbi, lisa pannile 4-5 hakitud tomatit ja 2 dl tomatipüreed, hauta nii 5 minutit, kuni suurem vedelik on ära auranud. Pane veidi suhkrut ja  soola ja meelepäraseid ürte. Kalla see plögin baklažaanidele peale. Selle peale lao omakorda ketasteks lõigatud suvikõrvits ning kalla kogu kupatus üle ca 4 dl kohvikoorega. Kõige otsa veel riivjuustu - parmesani ja tavalise juustu segu sobib hästi, aga võib olla ükskõik mis juust. 225 kraadi juures ca 30 minutiks ahju ja valmis. Kihtide vahele võib midagi lihast ka panna, aga mulle tundub, et liha võiks hoopis kõrvale süüa, miskit grilli näiteks.